SCCC ผลงานกลับมาดี
สัดส่วนโครงสร้างของรายได้ SCCC ยังเน้นจากกำลังการผลิตในตลาดประเทศไทย 67%, เวียดนาม 18%, ศรีลังกา 10%, กัมพูชา 3% และบังกลาเท
16 ก.ย. 2561

คุณค่าบริษัท
สัดส่วนโครงสร้างของรายได้ บริษัท ปูนซีเมนต์นครหลวง จำกัด (มหาชน) หรือ SCCC ยังเน้นจากกำลังการผลิตในตลาดประเทศไทย 67%, เวียดนาม 18%, ศรีลังกา 10%, กัมพูชา 3% และบังกลาเทศ 2% ตามลำดับ
สำหรับแนวโน้มอุปสงค์ตลาดในประเทศไทยช่วงครึ่งหลังของปี 2561 น่าจะฟื้นตัวเพิ่มขึ้น 2-3% จากการใช้จ่ายโครงการภาครัฐฯ และการฟื้นตัวของภาคเอกชนในเชิงพาณิชย์ของที่อยู่อาศัย
ขณะที่ตลาดเวียดนามโดยเฉพาะทางใต้ ซึ่งเป็นพื้นที่ของโรงงาน SCCC มีกำลังการผลิตตามสัดส่วนผู้ถือหุ้น 4.1 ล้านตัน ซึ่งทางใต้ของเวียดนามอุปสงค์ค่อนข้างสมดุลกับอุปทาน เพราะการพัฒนาก่อสร้างยังไปได้ดีคาดอุปสงค์ในเวียดนามโต 6%
ส่วนตลาดศรีลังกามีอุปทานน้อยกว่าอุปสงค์ แต่ปีนี้งานภาครัฐฯ ชะลอ ทำให้อุปสงค์จะอ่อนลง 3% ในเวลาเดียวกัน สามารถปรับราคาขายในแต่ละตลาดมากขึ้นตามแรงผลักดันของต้นทุน และนโยบายมาขาย Brand ที่ราคาสูงขึ้น Margin สูงขึ้น รวมทั้งการมีสต๊อกถ่านหินราคาต่ำไว้สำหรับปีนี้ ภาพรวมรายได้เพิ่มขึ้น 5% และ Gross Margin จะดีขึ้นเป็น 34% จาก 33%
อีกทั้งปีนี้ไม่มีรายจ่ายปรับโครงสร้างมากเหมือนปีก่อนที่ 1 พันล้านบาท เหลือแค่ 260 ล้านบาท ทำให้กำไรปีนี้พลิกกลับมาเติบโต 109% หากปรับปรุงรายจ่ายปรับโครงสร้าง คาดกำไรปกติปีนี้เติบโตจาก 3 พันล้านบาท เป็น 4 พันล้านบาท
นอกจากนี้ ทิศทางปี 2562 การขายยังเติบโตได้ดีจากในไทยที่ยังไปได้ดีจากโครงการภาครัฐฯ พร้อมกับแรงหนุนจากภาคเอกชน เนื่องจากคาดอุปสงค์ของไทยจะเติบโตได้อีก 3% ส่วนเวียดนามน่าจะมีการเติบโตต่อเนื่องเช่นกันในระดับ 6% เพราะการพัฒนาเมืองยังได้รับการสนับสนุนจากภาครัฐฯ ขณะที่ตลาดศรีลังกาจะกลับมาทรงตัว เพราะคาดว่าสถานการณ์น่าจะดีขึ้นจากปี 2561 ที่มีการชะลอการก่อสร้าง ภาพรวมปริมาณขายเพิ่มขึ้น 3%
ส่วนการเพิ่มราคาขายผ่านการปรับส่วนผสมผลิตภัณฑ์ น่าจะทำให้รายได้เพิ่มขึ้น 4% ขณะที่ Margin อาจไม่ดีเท่าปี 2561 เพราะการล็อกราคาถ่านหินสำหรับปี 2562 น่าจะสูงขึ้น เพราะราคาถ่านหินสะสมตั้งแต่ต้นปีนี้ยังสูงขึ้น 7% เทียบกับปี 2561 ที่เพิ่ม 4%
ทั้งนี้ทางนักวิเคราะห์จึงคาด Margin อ่อนลง แต่ปี 2562 จะไม่มีค่าใช้จ่ายปรับโครงสร้าง ทำให้รายจ่ายดำเนินการลดลง กำไรปีหน้ามีโอกาสเติบโต 9%
ดังนั้นนักวิเคราะห์ บล.ฟิลลิป แนะนำ “ทยอยซื้อ” ราคาเป้าหมาย 260 บาท
…
ผู้ถือหุ้นรายใหญ่
รายชื่อกรรมการ